கேள்வி: இராகேஷ் திகாயத் - சொந்த வாழ்க்கை பற்றி தகவல் சொல்.
பதில்: சௌத்ரி ராகேஷ் சிங் திகாயத் 4 ஜூன் 1969 அன்று உத்தரப்பிரதேசத்தின் முசாபர்நகரின் சிசௌலி நகரில் பிறந்தார். இவர் ஒரு முக்கிய விவசாயத் தலைவரும், பாரதிய கிசான் ஒன்றியத்தின் இணை நிறுவனருமான மறைந்த மகேந்திர சிங் திகாயத் மகனும் ஆவார். இவரது மூத்த சகோதரர் நரேஷ் திகாயத் பாரதிய கிசான் ஒன்றியத்தின் தேசியத் தலைவராக உள்ளார்.
கேள்வி: இராகேஷ் திகாயத் - தொழில் வாழ்க்கை என்பது என்ன?
பதில்: இராகேஷ் திக்யாத், சௌதரி சரண் சிங் பல்கலைக்கழகம் முதுகலைப் பட்டம் பெற்றார். பின்னர் சட்டப்பட்டமும் பெற்றார். 1992 ஆம் ஆண்டில் தில்லி காவல்துறையில் காவலராகச் சேர்ந்தார். துணை காவல் ஆணையாளராக பதவி உயர்வு பெற்ற திகாயத் 1993-1994 இல் காவல்துறையைவிட்டு விலகினார். காவல்துறையை விட்டு வெளியேறிய பிறகு, பாரதிய கிசான் ஒன்றியத்தில் சேர்ந்தார். தனது தந்தையின் மரணத்திற்குப் பிறகு, இராகேஷ் அதிகாரப்பூர்வமாக பாரதிய கிசான் ஒன்றியத்தின் செய்தித் தொடர்பாளரானார். 2018 ஆம் ஆண்டில், உத்தராகண்டம்அரித்துவார் தில்லி வரை சென்ற விவசாயிகளின் பேரணிக்குத் தலைமை தாங்கினார். 2007-இல் நடைபெற்ற உத்தரப் பிரதேச சட்டப்பேரவைத் தேர்தலில் கதவுலி சட்டமன்றத் தொகுதி பகுஜன் கிசான் தளம் என்ற கட்சியின் வேட்பாளராக இந்திய தேசிய காங்கிரசு ஆதரவுடன் போட்டியிட்டார். ஆனால் தேர்தலின் ஆறாவது இடத்தையேப் பிடித்தார். 2014 இந்தியப் பொதுத் தேர்தல், அம்ரோகா மக்களவைத் தொகுதி மக்களவைத் தொகுதியிலிருந்து இராஷ்டிரிய லோக் தளம் சார்பில் போட்டியிட்டார்.
கேள்வி: இராகேஷ் திகாயத் - 2020-21 விவசாயிகள் போராட்டம் என்பது என்ன?
பதில்: குறைந்தபட்ச ஆதரவு விலை (இந்தியா) சட்டப்பூர்வ உரிமையாக அறிவிக்க வேண்டும், பயிர்களை எரிப்பதை அனுமதிக்க மாசுபாட்டைக் கட்டுப்படுத்த விவசாயிகளை சட்டத்திலிருந்து விலக்க வேண்டும் (இது குறித்து மத்திய மற்றும் விவசாய சங்கங்களுக்கு இடையிலான ஆறாவது சுற்று பேச்சுவார்த்தையின் போது ஒருமித்த கருத்து எட்டப்பட்டது) மற்றும் வேளாண் சட்டங்களை திரும்பப்பெற வேண்டும் என்று கோரி நவம்பர் 2020 இல் நடைபெற்ற இந்திய விவசாயிகளின் போராட்டத்தில் இவரது பாரதிய கிசான் ஒன்றியமும் இணைந்தது. ஜனவரி 26 குடியரசு நாள் (இந்தியா) இந்தியத் தலைநகரில் வன்முறை வெடித்ததைத் தொடர்ந்து, வன்முறையைத் தூண்டியதாகவும், தில்லி காவல்துறை பேரணிக்கு அளித்த தடையின்மை சான்றிதழ் மீறியததாகவும் இராகேஷ் திக்யாத் மீதும் மேலும் ஒரு சில விவசாயத் தலைவர்கள் மீது தில்லி காவல்துறை முதல்தகவல் அறிக்கையைப் பதிவு செய்தது. நவம்பர் 19,2021 அன்று, வேளாண் சட்டங்களை இரத்து செய்வதற்கான முடிவை அரசாங்கம் எடுத்தது. நாடாளுமன்றத்தின் இரு அவைகளும் நவம்பர் 29 அன்று வேளாண் சட்டங்களை இரத்து செய்யும் மசோதாவை வெற்றிகரமாக நிறைவேற்றின.